stanford-oval/wikipedia huggingface dataset:
Qigang Chen

Qigang Chen (kiin. 陈其钢, Chén Qígāng; s. 28. elokuuta 1951 Shanghai) on kiinalaissyntyinen, Ranskan kansalaisuuden vuonna 1992 saanut säveltäjä.
Chen opiskeli Keskusmusiikkikonservatoriossa kulttuurivallankumouksen alkaessa vuonna 1966. Hän joutui kolmeksi vuodeksi "ideologiseen uudelleenkoulutukseen", mutta vuonna 1977 pääsy konservatorioon sallittiin taas ja Chen opiskeli siellä viiden vuoden ajan Luo Zhongrongin johdolla. Vuonna 1983 hän pääsi kilpailuvoiton ansiosta ulkomaille ja jatkoi opintojaan Olivier Messiaenin johdolla. Hän oli Messiaenin viimeinen ja aikanaan ainoa oppilas vuosina 1984–1988 Messiaenin jo vetäydyttyä tehtävistään Pariisin konservatoriossa.
Cheniltä ovat tilanneet teoksia muiden muassa Radio France, Deutsche Kammerphilharmonie Bremen, Stuttgartin radion sinfoniaorkesteri, Montrealin sinfoniaorkesteri ja Koussevitzky Foundation. Hän oli vuosina 2004–2006 Strasbourgin filharmonisen orkesterin nimikkosäveltäjä ja toimi vuonna 2008 musiikkijohtajana Pekingin olympialaisten avajaisseremoniassa. Chenin teoksia ovat esittäneet muiden muassa Lang Lang, Herbie Hancock, Alison Balsom, Maksim Vengerov, Yo-Yo Ma, Edo de Waart, Roger Norrington ja Yu Long. Teosten joukossa ovat Er Huang pianolle ja orkesterille, Luan Tan (muunnelmia orkesterille), viulukonsertto La joie de la souffrance ja trumpettikonsertto Joie eternelle. Tuotantoon kuuluu myös esimerkiksi sinfonioita, kamarimusiikkia, elokuvamusiikkia ja lauluja.
Chen jakaa työelämänsä Pekingin ja Pariisin välillä. Kiinalaisen kansanmusiikin vaikutus hänen tuotantoonsa on ollut huomattava. Naxos ja Deutsche Grammophon ovat julkaisseet hänen teostensa levytyksiä.
Yksityiselämä

Chen menetti tilapäisesti kiinnostuksensa musiikkiin syksyllä 2012 ainoan lapsensa, 29-vuotiaan poikansa Yulin kuoltua liikenneonnettomuudessa Zürichissä.
Aiheesta muualla

Viralliset sivut (englanniksi), (kiinaksi)
Raimo Yli-Uotila

| Raimo Yli-Uotila> Seinäjoen kaupunginjohtaja |
| --- | --- |
 1992–1999  
Edeltäjä:  Matti Nuolivirta
Seuraaja:  Mikko Pukkinen
Seinäjoen Kaupunginvaltuuston puheenjohtaja
 1977–1980, 1989–1992  
Edeltäjä:  Jussi Jouppi
Seinäjoen Kaupunginhallituksen puheenjohtaja
 1986–1988  
Henkilötiedot
Arvonimi: kaupunkineuvos
Tiedot
Puolue:  Kokoomus
Raimo Yli-Uotila on entinen suomalainen poliitikko ja kuntavaikuttaja. Vuosina 1992–1999 Yli-Uotila toimi Seinäjoen kaupunginjohtajana. Ennen virkaansa kaupunginjohtajana Yli-Uotila toimi Etelä-Pohjanmaan sairaanhoitopiirin johtajaylilääkärinä ja Seinäjoen kaupunginvaltuuston puheenjohtajana vuosina 1977–1980 ja 1989–1992.
Yli-Uotila kertoi vuonna 2012 kuuluneensa vapaamuurareihin vuodesta 1969 lähtien.
Rachid Harkouk

| Henkilötiedot |
| --- | --- | --- |
Koko nimi: Rachid Peter Harkouk
Syntymäaika: 19. toukokuuta 1956 (ikä 68)
Syntymäpaikka: Chelsea, Englanti
Pelipaikka: keskikenttäpelaaja, hyökkääjä
Pituus: 187 senttimetriä
Lempinimi: Rash the Smash
Junioriseurat
: Chertsey Town Feltham
Seurat
| Vuodet | Seura | O (M) |
| 1974–1975 1975–1976 1976–1978 1978–1980 1980–1986 | Chertsey Town Feltham Crystal Palace Queens Park Rangers Notts County | 40 (15)  54 (21) 20 (3) 144 (40) |
Maajoukkue
| 1986 |  Algeria | 4 (0) |
 Seurajoukkueuran tilastot kattavat vain kansalliset sarjat.
Rachid Harkouk (arab. رشيد حركوك‎, s. 19. toukokuuta 1956 Chelsea, Englanti) on englantilais-algerialainen entinen jalkapalloilija. Keskikentällä ja hyökkääjänä pelannut Harkouk tunnettiin oikukkaana pelaajana, jolla oli ajoittain räjähtävä laukaus.
Maajoukkueura

Harkouk kuului Algerian maajoukkueeseen vuoden 1986 MM-kisossa. Hän pelasi turnauksessa kaksi ottelua.
Rachael Yamagata

| Rachael Yamagata |
| --- | --- |

Henkilötiedot
Syntynyt: 23. syyskuuta 1977
Ammatti:  laulaja, pianisti, lauluntekijä
Muusikko
Tyylilajit:  Blues rock  Vaihtoehtorock
Soittimet:  laulu, piano, kitara
Levy-yhtiöt:  RCA Victor(2003-2007)  Warner Bros. Records(2008-)
Aiheesta muualla
rachaelyamagata.com
  [ Muokkaa Wikidatassa ] [ ohje ]  
Rachael Yamagata (s. 23. syyskuuta 1977) on yhdysvaltalainen laulaja-lauluntekijä ja pianisti. Hän on japanilais-amerikkalainen isänsä puolelta ja saksalaista ja italialaista syntyperää äitinsä puolelta.
Yamagata aloitti Bumpus-nimisen yhtyeen laulajana ja vietti kuusi vuotta yhtyeen kanssa levyttäen ja kiertueilla. Vuonna 2001 Yamagatalla oli koossa useita lauluja, jotka eivät sopineet yhtyeen tyyliin, joten hän päätti ruveta soololaulajaksi. Syyskuussa 2002 Yamagata solmi levysopimuksen, ja hänen ep:nsä Rachael Yamagata EP julkaistiin saman vuoden lokakuussa.
Hänen ensimmäinen albuminsa Happenstance julkaistiin heinäkuussa 2004. Sen kappaleita on käytetty paljon eri televisiosarjoissa, kuten Teho-osastossa, O.C.ssa, Aliaksessa, Muodon vuoksi ja Serranon perhe -sarjassa.
Toinen albumi Elephants...Teeth Sinking Into Heart julkaistiin lokakuussa 2008. Se koostuu kahdesta levystä.
Vuonna 2011 Yamagata julkaisi kolmannen albuminsa, Chesapeake.
Diskografia > Albumit

Happenstance (2004)
Elephants...Teeth Sinking Into Heart (2008)
Chesapeake (2011)
Tightrope Walker (2016)
Diskografia > EP:t

EP (2003)
Live at the Loft & More (2005)
Loose Ends (2008)
Covers EP (2011)
Heavyweight EP (2012)
Porch Songs EP (2018)
Diskografia > Singlet

"Worn Me Down"
"Letter Read"
"1963"
"Be Be Your Love"
"Elephants"
"Faster"
"Sunday Afternoon"
"Starlight"
"Deal Breaker"
"Even If I Don't"
"You Won't Let Me"
"Spinning In Circles"
"Nobody"
"Over"
"Let Me Be Your Girl"
Aiheesta muualla

Rachael Yamagatan viralliset kotisivut
Rachael Yamagata Internet Movie Databasessa. (englanniksi)
Rachael Yamagata MySpace-sivustolla
Rautateiden suojeluliike

Muistomerkki marttyyreille jotka Rautateitten suojeluliikkeessä Kansan puistossa, Chengdussa.
Rautateiden suojeluliike (yksinkertaistetussa kiinassa: 保路运动; perinteisessä kiinassa: 保路運動; tunnettu myös nimellä "Rautatieoikeuksien suojeluliike") oli poliittinen protestiliike Kiinassa. Se syntyi vuonna 1911 myöhäisessä Qing-dynastiassa vastustamaan Qing-hallituksen suunnitelmaa kansallistaa paikalliset rautateitten kehitysprojektit ja siirtää omistus ulkomaalaisille pankeille. Liike oli keskittynyt Sichuanin provinssiin ja ilmaisi massan tyytymättömyyttä Qingin hallintoon, yllytti Qingin vastaisia ryhmiä ja edesauttoi Xinhai-vallankumouksen syntyä. Keisarillisten joukkojen liikekannallepano Hubein naapuriprovinssista liikkeen nujertamiseksi loi Wuhanissa vallankumouksellisille mahdollisuuden aloittaa Wuchangin kansannousu, joka puolestaan aloitti Qing-dynastian syrjäyttäneen vallankumouksen ja perusti Kiinan tasavallan.
Rautatie (täsmennyssivu)

Rautatie, rautatiet voi tarkoittaa seuraavia asioita:
rautatie, liikenneväylä, jolla liikennöidään junilla
Rautatie, Juhani Ahon romaani vuodelta 1884
Rautatie, Ahon romaanin pohjalta tehty suomalainen elokuva vuodelta 1973
Rautatie, Circlen albumi vuodelta 2010
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rautatie”, voi hakea sivunnimihaulla, laajalla sivunnimihaulla tai tekstihaulla.
Rein–Neckar

Rein-Neckar-kolmion kartta
Rein-Neckar (saks. Rhein-Neckar) tai Rein-Neckar-kolmio (Rhein-Neckar-Dreieck) on alue Saksan lounaisosassa, Baden-Württembergin, Rheinland-Pfalzin ja Hessenin osavaltioissa. Virallisesti se lasketaan metropolialueeksi. Reinin-Neckarin alue vastaa osapuilleen historiallista Kurpfalzin maakuntaa ja muodostuu Mannheimin, Ludwigshafenin ja Heidelbergin suurkaupungeista ympäristöineen. Yhteensä Rein-Neckar-kolmiossa asuu noin 2,4 miljoonaa ihmistä. Nimensä alueelle antavat joet Rein ja Neckar, jotka yhdistyvät Mannheimin kohdalla.
Rein-Neckar-kolmioon kuuluvat seuraavat piirittömät kaupungit ja piirikunnat:
Mannheimin kaupunki (307 721 asukasta)
Heidelbergin kaupunki (142 666 asukasta)
Rhein-Neckar-Kreisin piirikunta (531 723 asukasta)
Neckar-Odenwald-Kreisin piirikunta (151 043 asukasta)
Kreis Bergstraßen piirikunta (265 868 asukasta)
Ludwigshafenin kaupunki (163 002 asukasta)
Frankenthalin kaupunki (47 534 asukasta)
Landau in der Pfalzin kaupunki (41 687 asukasta)
Neustadt an der Weinstraßen kaupunki (53 898 asukasta)
Speyerin kaupunki (50 280 asukasta)
Wormsin kaupunki (80 955 asukasta)
Rhein-Pfalz-Kreisin piirikunta (148 428 asukasta)
Bad Dürkheimin piirikunta (134 869 asukasta)
Germersheimin piirikunta (124 894 asukasta)
Südliche Weinstraßen piirikunta (110 658 asukasta)
IAAF Hall of Fame

IAAF Hall of Fame on kansainvälisen yleisurheiluliiton IAAF:n kunniagalleria, joka perustettiin vuonna 2012 IAAF:n satavuotisjuhlien kunniaksi.
Kriteerit

Pääsyvaatimukset IAAF:n kunniagalleriaan:
voittanut vähintään kaksi kultamitalia kesäolympialaisista tai maailmanmestaruuskilpailuista
tehnyt vähintään yhden maailmanennätyksen
uran loppumisesta on vähintään kymmenen vuotta
Kunniagalleriaan voidaan valita myös urheilija, joka ei täytä näitä vaatimuksia, mutta jonka merkitys yleisurheilulle on ollut merkittävä.
Aiheesta muualla

IAAF Hall of Fame
Rachele Guidi

Guidi 1900-luvun alussa.
Rachele Guidi (avioliitossa virallisesti Mussolini; 11. huhtikuuta 1890 Predappio – 30. lokakuuta 1979 Forlì) oli Italian diktaattorin Benito Mussolinin puoliso.
Rachele Guidi oli kotoisin Predappiosta läheltä Forlìa, samalta paikkakunnalta kuin Benito Mussolini. Hän syntyi talonpoikaisperheeseen ja hänen koulunkäyntinsä keskeytyi toiseen luokkaan, kun hänen isänsä kuoli ja hänen oli mentävä töihin. Hän tutustui Benito Mussoliniin jo lapsena, sillä Mussolinin äiti oli hänen opettajansa. He aloittivat suhteen vuonna 1910 ja heidän ensimmäinen lapsensa, tytär Edda, syntyi samana vuonna aviottomana. He menivät lopulta naimisiin ensimmäisen maailmansodan aikana joulukuussa 1915 Mussolinin ollessa haavoittuneena sotasairaalassa. Rachele käytti tämän jälkeenkin mieluummin tyttönimeään Guidi. Mussolinin kirkonvastaisten näkemysten vuoksi avioliitto siunattiin vasta vuonna 1925. Liitosta syntyi vielä neljä lasta: Vittorio (s. 1916), Bruno (s. 1918), Romano (s. 1927) ja Anna Maria (s. 1929).
Mussolinin pääministerikauden ensimmäisinä vuosina hänen perheensä asui maatilalla Pohjois-Italiassa, mutta vuonna 1927 he muuttivat tämän luokse Roomaan. Guidi asui lasten kanssa Villa Torlonia -kaupunkipalatsissa sivussa julkisuudesta. Häntä kuvattiin fasistiseksi mallivaimoksi, ahkeraksi ja tunnolliseksi kotiäidiksi. Politiikkaan hän ei puuttunut. Avioliiton ohella Benito Mussolini piti avoimesti rakastajattaria, joista tunnetuimmat olivat Margherita Sarfatti ja Clara Petacci.
Benito Mussolinin syrjäyttämisen ja kuoleman jälkeen Guidi vangittiin lyhyeksi aikaa. Hän vietti loppuikänsä hiljaiseloa huvilassaan Villa Carpenassa lähellä Forlìa. Guidi eli taloudellisesti vaatimattomissa oloissa ja piti viimeiset 15 vuotta La Caminata -nimistä hotelli-ravintolaa. Benito Mussolinin ruumis luovutettiin hänelle vuonna 1956 ja hän järjesti tämän haudatuksi kotiseudulleen Predappioon. Pitkän oikeusjutun jälkeen Italian valtio määrättiin lisäksi vuonna 1968 maksamaan hänelle eläkettä sotilaan ja virkamiehen leskenä. Hän jatkoi miehensä ihannoimista loppuun asti.
Aiheesta muualla

Kuvia tai muita tiedostoja aiheesta Rachele Guidi Wikimedia Commonsissa
Reipas

Reipas voi tarkoittaa seuraavia asioita
Kaarinan Reipas, kaarinalainen urheiluseura
Kotkan Reipas, kotkalainen urheiluseura
Kuopion Reippaan Voimistelijat, kuopiolainen voimisteluseura
Lahden Reipas, lahtelainen urheiluseura, Viipurin Reippaan seuraaja
Rovaniemen Reipas, rovaniemeläinen urheiluseura
Saloisten Reipas, raahelainen urheiluseura
Viipurin Reipas, viipurilainen urheiluseura
Reipas, ravihevonen
Risto Reipas, hahmo Nalle Puh -kirjoissa
James Reipas, suomalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reipas”, voi hakea sivunnimihaulla, laajalla sivunnimihaulla tai tekstihaulla.
Reino Vuorinen

Reino Olavi Vuorinen (11. tammikuuta 1923 Turku – 1. joulukuuta 2007 Turku) oli suomalainen yritysjohtaja, joka sai teollisuusneuvoksen arvonimen.
Vuorisen vanhemmat olivat suutarimestari Urho Albin Vuorinen ja Tyyne Elna Setälä ja puoliso vuodesta 1951 Kirsti Maria Toivonen. Vuorinen valmistui kemia pääaineenaan filosofian kandidaatiksi 1949 ja toimi vuoteen 1950 assistenttina Turun yliopistossa. Lääketehdas Leiraksen laboratoriopäällikkö hän oli 1950–1952, valmistuspäällikkö ja teknillinen johtaja 1952–1962 ja tehtaan johtaja 1962–1971. Huhtamäki-konsernissa, johon Leiras kuului, Vuorinen oli 1971–1979 konsernin lääkesektorin toimialajohtaja ja vuodesta 1980 Huhtamäen varatoimitusjohtaja. Konsernin johtokuntaan hän oli kuulunut vuodesta 1965. Vuorisella oli lukuisia alansa luottamustoimia, teollisuusneuvoksen arvonimen hän sai vuonna 1980. Sotilasarvoltaan jatkosotaan Kannaksella osallistunut Vuorinen oli reservin yliluutnantti. Turun yliopisto kutsui Vuorisen vuonna 1987 lääketieteellisen tiedekuntansa kunniatohtoriksi.
Pöytätennis kesäolympialaisissa 2008 – miesten joukkuepeli

Pöytätenniksen miesten joukkuepeli kesäolympialaisissa 2008 alkoi 13. elokuuta ja päättyi 18. elokuuta. Olympiakultaa voitti Kiina.
Pudotuspelit

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |  |
|   |   |   |   |   |   |   |  |
|  | 16.8. | 16.8. |  |  |  |  |  |
|  |   Kiina | 3 |   |  |  |  |  |
|  |   Etelä-Korea | 0 |   |  |  |  |  |
|  |   |  |   |  |  |  |  |
|  |  |  |  |  | 18.8. | 18.8. |  |
|  |   |   |   |   |   Kiina | 3 |  |
|  |   |   |   |   |   Saksa | 0    |  |

|  |  |  |   |  |  |  |  |

|  | 16.8. | 16.8. |   |  |  |  |  |
|  |   Saksa | 3 |   |  |  |  |  |
|  |   Japani | 2 |   |  |  |  |  |
Raanujärvi

Raanujärvi on kylä Lapin maakunnassa Ylitornion kunnan itäosassa. Raanujärveltä on matkaa Ylitornion keskustaan noin 75 kilometriä, Pelloon 40 km ja Rovaniemelle 60 km. Kylä sijaitsee samannimisen, noin 12 kilometrin pituisen järven rannalla.
Kylä

Kylän nimi viittaa vanhaa saamelaiseen talvikylään.[lähde? ] Raanujärvellä perinteiset elinkeinot ovat kalastaminen, metsänhoito, marjastus ja poronhoito. Raanujärvellä on kyläkoulu.
Historia

Alueella kerrotaan asuneen kuuluisia noitia. Tiedetään vielä 1970-luvulla kylällä asuneen noita, joka osasi mm. pysäyttää veren ja puhua eläimille.[lähde? ] Lisäksi Raanujärvellä, Airiselässä sijaitsee vanha lappalaisten hautuumaa, jossa tarinan mukaan kummittelee.
Raanujärvellä on ollut asutusta jo kivikauden ajoilta asti, monet kivikautiset esineet ovat osuneet kuokan tai lapion pistossa kaivajan eteen. Näistä on runsas esineistö Raanujärven koululla. Varhaisin asutus on ollut nykyisen Joonanrannan alueella ja sieltä onkin löytynyt suurin osa kivikautisesta esineistöstä.
Raanujärvellä on asustanut metsälappalaisia, jotka ovat saaneet elantonsa rikkaasta luonnosta.[lähde? ] Paikannimissä on erityisesti saamenkielestä käännettyjäselvennä paikkoja, Konttaniemi, Jolma, Säikkärä, Kavanto jne. Raanujärvi on kuulunut ns. Alkkulan kylän kalastusvesiin ja niinpä onkin ollut luontevaa, että kylän ensimmäisen pysyvän asutuksen perustaja on tullut sieltä. Talon perustajan sukujuuret johtavat Puthaan taloon Ruotsin Alkkulaan. Myös muut myöhemmin perustetut talot juontavat juurensa Alkkulaan tai Närkkiin. Nämä uudisraivaajat ovat ottaneet usein puolison lappalaisista (Koffelo, Orbas, Lango, jne), näin suvut ovat sekoittuneet keskenään. Sukujuurista kertoo hyvän esimerkin ns.Talman lapinkylän jutaaminen Raanujärvelle vaikean pororuton aikaan. Sukulaiset antoivat turvan ja mahdollisuuden uuteen alkuun, vaikka välimatkaa oli satoja kilometriä ja aikaa jutaaminen vei lähes vuoden.
Maantiede

Perinteisesti Raanujärvi on antanut kalastajille siikaa, muikkua, kuhaa, taimenta ja haukea. Lisäksi järvi on erityisen suosittu pilkkijöiden keskuudessa runsaiden ahvensaaliden johdosta, onpa tuohustaminenkin (tuulastus) tuttua kyläläisille. Raanujärven seudun yleisilme on vaarainen, maisemaa hallitsevat vaarat, joista näkyvin aivan rannalla kohoava Romakka. Sanotaankin, että Raanulainen ei ole kotonaan, jos ei Romakka näy, Raanulainen on hyvin kotiseuturakas.
Metsän riistaa on aina osattu hyödyntää, hirven pyynti on aktiivista Perän Erä -ydistyksen toiminnan ansiosta. Maalintujen pyynti on aina painottunut hyvien pystykorvien käyttöön jahdissa. Puhdas ja saasteeton luonto on tarjonnut kotitarpeisiin marjat, sienet ym. metsän antimet. Raanujärven ympäröimät hiekkaiset harjut ovat olleet luontaisia porojen palkimisalueita, peurojen pyyntikuopat kertovat pitkästä historiasta. Seutu on ollutkin mitä parhainta metsäpeuran laidunmaata, siitä kertovat ympäristön lukemattomat pyyntikuopparyppäät (Kermajuppo, Haukivaara, Palorova, Karhurova, Tupivaara, Paljasvaara, Sarvivaara, Kiimavaara, Romakka, Aittatieva ym.). Hiekanottajat tai muut maanmuokkaajat ovat tuhonneet osan vanhoista pyytöpaikoista.
Raanujärven kauneimpiin maisemiin on aikoinaan kuulunut Jolmakoski ., joka valjastettiin voimalakäyttöön joskus 50-luvulla. Vanhemmat ihmiset muistelivat Jolmakosken olleen erityisen hyvä rautun pyyntipaikka. Sen komeat kuohut ovat muisto vain. Energiataloudellisesti voimalallahan ei ole mitään merkitystä, mutta säätöaltaana se palvelee Kaaranneksen ja Portimon voimaloita. Raanujärven maisemaa on aina hallinnut Romakkavaran kaunis profiili, pohjoisesta lähes ylöspääsemätön jyrkänne ja etelästä loivasta laskeva mäntyrinne päättyy Jolmaan. Raanujärven ja Vietosen yhdistävä Jolma, ensin Jolmalompolo ja sitten Jolmakoski. Toinen hallitseva vaaramaisema on ns. Palorovat pitkine hiekkarantoineen itäisellä puolella.
Elinkeinot

Kylällä toimii useita yrityksiä. Maatalouden yrityksiä on useita vielä jäljellä, vaikka maatalous ei ole koskaan ollut kovin merkittävää Raanujärvellä. Maatalouden harjoittamista vaikeuttaa seudun karu maa ja tilojen pirstoutuneisuus. Suurin osa tiloista toimii vain sivutoimentulolähteinä.  Kylän pinta-alasta on vain n. 1 % peltoviljelmää. Maanviljelys on ollut pääosin nykyisen Kyläniemen alueella sekä Jolangin alueella.lähde tarkemmin? Matkailun ohjelmapalveluja tuottavia mm. TATUKA ja majoituspalveluja tarjoava Napapiirin Järvilomat Oy.
Raimo Ylitörmä

Raimo Olavi Ylitörmä (myös Yli-Törmä; 9. elokuuta 1933 Jämijärvi – 13. maaliskuuta 1972 Järvenpää) oli suomalainen kuvanveistäjä. Hän oli taiteilija Sinikka Räikkeen veli. Ennen kuolemaansa hän ehti luoda yli 80 teosta ja kiertää näyttelyitä kymmenen vuotta. Valtaosa hänen taiteestaan on yksityiskokoelmissa.
Ylitörmä oli itseoppinut kuvanveistäjä, ja hänen taiteensa oli saanut vaikutteita erityisesti kubismista. Hän oli erityisen kiinnostunut erilaisista materiaaleista ja käytti niitä veistoksissaan kattavasti. Teoksia on muun muassa kipsistä, savesta, pronssista, marmorista ja raudasta. Ylitörmä erikoistui kuitenkin pronssivaluun. Hän oli Kauko Räikkeen vapaana oppilaana Kankaanpään taidekoulussa ja avusti Räikettä monissa eri projekteissa. Varsinaista taidealan koulutusta hänellä ei ollut. Ylitörmä asui Satakunnassa usean vuoden Kankaanpään taidekoulun vaikutuspiirissä, kunnes muutti 1960-luvun puolivälissä Järvenpäähän. Siellä hän työskenteli leipätyössä Kärkkäisen taidevalimolla, mutta jatkoi taiteen tekoa.
Omaa taidettaan Ylitörmä kuvaili niin, että hän pyrkii kuvaamaan teoksissaan luontoa ei niinkään luonnon vuoksi, vaan erään voiman ja detaljien alkulähteenä. Nämä hän pyrki kokoamaan veistokselliseksi kokonaisuudeksi, suppeampaan muotoon, jolloin teos lopulta itsestään hajottaa ne ympäröivään tilaan, josta ne yhä uudelleen palautuvat teoksen muotoihin.
Taiteilija ja taidevaikuttaja Pertti Ala-Outinen on kuvannut Ylitörmän abstraktille ilmaisulle ominaista olleen herkkä muodon taju ja vahva plastisen kokonaisuuden hahmottaminen.
Ylitörmä kuoli kesken parhaimman luomiskautensa. Hänen muistonäyttelynsä järjestettiin Järvenpäässä vuonna 1972.
Aiheesta muualla

Raimo Ylitörmä kuvataiteilijamatrikkelissa
Rain of a Thousand Flames

| Rain of a Thousand Flames Rhapsody |
| --- | --- | --- |

EP-levyn tiedot
 Äänitetty : huhti–elokuussa 2001 Gate & Pathway Studios, Wolfsburg, Saksa
 Julkaistu: 13. marraskuuta 2001
 Tuottaja(t): Sascha Paeth, Miro
 Tyylilaji: power metal, sinfoninen metalli
 Kesto: 41.56
 Levy-yhtiö: Limb
Rhapsodyn muut julkaisut
| Dawn of Victory 2000 | Rain of a Thousand Flames 2001 | Power of the Dragonflame 2002 |
Rain of a Thousand Flames on italialaisen heavy metal-yhtye Rhapsody Of Firen ensimmäinen EP, joka julkaistiin 2001. Nimikkokappaletta soitetaan edelleen yhtyeen konserteissa ja siitä on julkaistu musiikkivideo. Alessandro Lotta soittaa äänitteellä viimeistä kertaa bassoa yhtyeen jäsenenä, ja rumpali Thunderforce ensikertaa. Myöhemmin Rhapsodyyn liittynyt rumpali Alex Holzwarth ei soita EP:llä, vaikka tämä soitti vakinaisesti yhtyeen livekokoonpanossa vuodesta 2000 alkaen ja mainittiin levyn muusikoissa.
Vaikka esimerkiksi yhtyeen kotisivulla levyä sanotaan täyspitkäksi albumiksi , lasketaan se yleensä EP:ksi muun muassa lyhyytensä vuoksi ja siksi, että levyn tarina kuulu Emerald Sword-saagaan, vaan on siihen liittyvä oma tarinansa. Lisäksi kappaleista vain 1, 2, 4 ja 6 ovat kokonaan yhtyeen kirjoittamia. Queen of the Dark Horizons pohjautuu kauhuelokuva Phenomenan tunnusmusiikkiin, Elnor’s Magic Valley on muunnelma irlantilaisesta kansanlaulusta Cooley’s Reel, ja The Wizard’s Last Rhymes pohjautuu  Antonín Dvořákin
 yhdeksännen sinfonian neljänteen osaan Allegro con fuoco.
Kappaleet

Rain of a Thousand Flames – 3.44
Deadly Omen – 1.49
Queen of the Dark Horizons – 13.43
Tears of a Dying Angel – 6.22
Elnor's Magic Valley – 1.40
The Poem's Evil Page – 4.05
The Wizard's Last Rhymes – 10.38
Kokoonpano

Fabio Lione – laulu
Luca Turilli – kitarat
Alex Staropoli – kosketinsoitin
Alessandro Lotta – basso
Thunderforce – rummut
Vierailevat muusikot
Tobias Sammet, Olaf Hayer ja Oliver Hartmann – kuoro
Dana Lurie – viulu
Sir Jay Lansford – kertoja
Nadja Bellir – kertoja
Aiheesta muualla

Rain of a Thousand Flames Discogsissa. (englanniksi)
Albumi Rain of a Thousand Flames Encyclopaedia Metallum -sivustolla (englanniksi)
Pär Arlbrandt

| Pär Arlbrandt |
| --- | --- |

Henkilötiedot
Syntynyt: 22. marraskuuta 1982 (ikä 41) Jönköping, Ruotsi
Kansalaisuus:   Ruotsi
Jääkiekkoilija
Lempinimi:  Arla
Pelipaikka:  oikea laitahyökkääjä
Maila:  oikea
Pituus:  171 cm
Paino:  80 kg
Seura
Seura:  HV71
Sarja:  SHL
Pelinumero:  40
Pelaajaura
Pääsarjaura:  2002–
Aik. seurat:  IF Troja-Ljungby (Allsv.) Rögle BK (Allsv.) Södertälje SK (SEL) Klagenfurter AC (EBEL) VIK Västerås HK (Allsv.) Luleå HF (SEL) Linköpings HC (SEL/SHL) EHC Biel (NLA)
Pär Anders Erik Arlbrandt (s. 22. marraskuuta 1982 Jönköping, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan oikea laitahyökkääjä. Eliteprospects.com -sivuston Ulf Anderssonin mukaan Arlbrandt on hyvillä käsillä ja visiolla varustettu laitahyökkääjä, joka osaa tehdä peliä ja on käyttökelpoien ylivoimalla. Hän on kuitenkin ajoittain vaikeuksissa pinen kokonsa vuoksi, eikä Arlbrandt ole myöskään erityisen nopea luistelemaan. Hän laukoo oikealta.
Ura > Maajoukkueura

Arlbrandt Ruotsin A-maajoukkueessa 19 ottelua tehopistein 5+6=11. Hän teki A-maajoukkuedebyyttinsä 13. marraskuuta 2010 Karjala-turnauksessa Helsingin Hartwall Areenalla Venäjää vastaan. Ensimmäisen A-maajoukkuemaalinsa Arlbrandt teki 27. huhtikuuta 2013 KAJOTbet Hockey Gamesissa Brnossa turnauksen isäntäjoukkue Tšekkiä vastaan. Hänen osumansa jäi Ruotsin 0–1-voittoon päättyneen ottelun ratkaisumaaliksi. Arlbrandt on pelannut myös neljä nuorten maaottelua.
Muuta

Arlbrandtilla on vaimo ja kolme lasta. Perhe asuu Linköpingissä.